钦定古今图书集成/明伦汇编/官常典/第092卷 > 相孝定王允弼
## 钦定古今图书集成/明伦汇编/官常典/第092卷 > 相孝定王允弼

按《宋史镇王传》：“镇，恭懿王元偓子允弼，八岁召入禁
中，令皇子致拜，允弼不敢当，御楼观酺，得与王子并
坐。”皇子即位，是为仁宗。允弼累迁武宁军节度使兼
侍中，判大宗正事，封北海郡王。英宗时拜中书令，徙
王东平。神宗即位，拜太保、凤翔雄武军节度使，朝朔望。熙宁二年，丁母忧，悲痛不胜丧，固辞起复。母葬有
日，而允弼病笃，顾诸子以不得终大事为恨。薨。帝临
哭之恸，辍朝三日，赠太师、尚书令兼中书令，追封相
王，谥孝定。允弼性端重，时然后言。诸宫增学官员，允
弼已贵，犹日至讲席，延伴读官读《孟子》一节。领宗正
三十年，与濮安懿王共事，相友爱，为宗属推敬。子宗
缋、宗景。